pythainlp/thaigov-v2-corpus-22032023 huggingface dataset:
วันจันทร์ที่ 18 เมษายน 2565
กรมทางหลวง ดำเนินการโครงการก่อสร้างทางหลวงหมายเลข 3 ในพื้นที่อำเภอบางบ่อ จังหวัดสมุทรปราการ ถึงอำเภอบางปะกง จังหวัดฉะเชิงเทรา
เพื่อพัฒนาไปสู่การเป็นศูนย์กลางคมนาคมขนส่งของภูมิภาคอาเซียน เกิดวามสะดวกรวดเร็วในการเดินทาง ลดค่าใช้จ่ายและระยะเวลาในการเดินทาง ทำให้โครงข่ายทางหลวงและทางหลวงพิเศษระหว่างเมืองของประเทศมีความสมบูรณ์ยิ่งขึ้น
กรมทางหลวง (ทล.) กระทรวงคมนาคม โดย สำนักก่อสร้างทางที่ 1 ดำเนินการโครงการก่อสร้างทางหลวงหมายเลข 3 สาย บางปู - อำเภอบางปะกง ระหว่าง กม. ที่ 47+450 - 76+022 ระยะทาง 28.75 กิโลเมตร แล้วเสร็จ ในพื้นที่อำเภอบางบ่อ จังหวัดสมุทรปราการ ถึงอำเภอบางปะกง จังหวัดฉะเชิงเทรา ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการเขตพัฒนาพิเศษภาตะวันออก นำความเจริญมาสู่ทุกภูมิภาค ทล. ตระหนักถึงความสำคัญในการคมนาคมขนส่งที่มีความสะดวก รวดเร็ว และปลอดภัย พร้อมทั้งอำนวยความสะดวกในการเดินทางแก่ประชาชนและรองรับการพัฒนาทางหลวงรองรับพื้นที่เขตเศรษฐกิจพิเศษภาคตะวันออก ปัจจุบันทางหลวงหมายเลข 3 หรือถนนสุขุมวิท มีปริมาณการจราจรที่เพิ่มมากขึ้น ทล. จึงได้มีการปรับปรุงขยายช่องจราจรบนทางหลวงหมายเลข 3 สายบางปู - อำเภอบางปะกง ซึ่งเป็นทางหลวง ช่วงสุดท้ายที่ยังคงเป็น 2 ช่องจราจร มีโรงงานอุตสาหกรรมอยู่ในบริเวณพื้นที่เป็นจำนวนมาก จำเป็นต้องได้รับการพัฒนาโครงข่ายทางหลวงให้สมบูรณ์ต่อเนื่อง เพื่อเพิ่มประสิทธิภาพการให้บริการของทางหลวง การเดินทางและการขนส่งสินค้าได้รับความสะดวก รวดเร็ว ปลอดภัย และเป็นการพัฒนาโครงสร้างพื้นฐานตามยุทธศาสตร์การพัฒนาโครงการระเบียงเศรษฐกิจภาคตะวันออกโดยสามารถขนส่งสินค้าจากทางด้านจังหวัดฉะเชิงเทราและชลบุรี มาที่สมุทรปราการ และกรุงเทพฯ ได้อีกเส้นทางหนึ่ง
โครงการก่อสร้างสายแยกทางหลวงหมายเลข 3 สายบางปู - อำเภอบางปะกง แบ่งการก่อสร้างเป็น 5 ตอน ระหว่าง กม. ที่ 47+450 - 76+022 ระยะทางยาวประมาณ 28.75 กิโลเมตร ในพื้นที่อำเภอบางบ่อ จังหวัดสมุทรปราการ และอำเภอบางปะกง จังหวัดฉะเชิงเทรา โครงการดังกล่าวเป็นงานก่อสร้างขยายช่องจราจรบนทางหลวงหมายเลข 3 ก่อสร้างเป็นมาตรฐานทางชั้นพิเศษ 6 ช่องจราจร ขยายคันทางจาก 2 ช่องจราจร เป็น 6 ช่องจราจร (ไป - กลับ ข้างละ 3 ช่องจราจร) กว้างช่องละ 3.5 เมตร ผิวทางและไหล่ทางเป็นแอสฟัลท์คอนกรีต ไหล่ทางด้านนอกกว้าง 2.5 เมตร แบ่งทิศทางจราจรด้วยเกาะกลางแบบยก กว้าง 5.1 เมตร รวมคอนกรีตแบริออร์ กว้างข้างละ 0.7 เมตร พร้อมทั้งก่อสร้างคันกั้นน้ำและการติดตั้งไฟฟ้าแสงสว่าง เพื่อให้เกิดประโยชน์สูงสุด งบประมาณ 2,175,236,534 บาท
โครงการดังกล่าวก่อสร้างแล้วเสร็จจะช่วยเพิ่มประสิทธิภาพโครงข่ายโลจิสติกส์ของประเทศ เพื่อพัฒนาไปสู่การเป็นศูนย์กลางคมนาคมขนส่งของภูมิภาคอาเซียน เกิดวามสะดวกรวดเร็วในการเดินทาง ลดค่าใช้จ่ายและระยะเวลาในการเดินทาง ทำให้โครงข่ายทางหลวงและทางหลวงพิเศษระหว่างเมืองของประเทศมีความสมบูรณ์ยิ่งขึ้น ช่วยเพิ่มความปลอดภัยและลดการเกิดอุบัติเหตุบนถนน ช่วยแก้ไขปัญหาการจราจรติดขัด ทำให้เกิดการพัฒนาเศรษฐกิจสังคมของจังหวัดใกล้เคียง อีกทั้งยังเป็นโครงสร้างพื้นฐานสำคัญที่จะช่วยพัฒนาคุณภาพชีวิตความเป็นอยู่ของประชาชน
ในภูมิภาคให้ดีขึ้น ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
วันจันทร์ที่ 11 กรกฎาคม 2565
ผลเบิกจ่ายไตรมาส 3 ปีงบประมาณ 65 ภาพรวมเบิกจ่ายแล้ว 73.20%
ผลการเบิกจ่ายเงินงบประมาณรายจ่ายประจำปีงบประมาณ พ.ศ.2565 ไตรมาส 3 (1 ต.ค.2564 - 30 มิ.ย.2565) ภาพรวมเบิกจ่ายแล้ว 2,269,172 ลบ. คิดเป็น 73.20% ของวงเงินงบประมาณ 3,100,000 ลบ.
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยผลการเบิกจ่ายเงินงบประมาณรายจ่ายประจำปีงบประมาณ พ.ศ. 2565 ไตรมาส 3 (1 ตุลาคม 2564 - 30 มิถุนายน 2565) ภาพรวมเบิกจ่ายแล้ว 2,269,172 ล้านบาท คิดเป็น 73.20% ของวงเงินงบประมาณ 3,100,000 ล้านบาท จำแนกเป็น รายจ่ายลงทุนเบิกจ่ายแล้ว 296,445 ล้านบาท คิดเป็น 49.09% ของวงเงินงบประมาณ 603,909 ล้านบาท รายจ่ายประจำเบิกจ่ายแล้ว 1,972,727 ล้านบาท คิดเป็น 79.03% ของวงเงินงบประมาณ 2,496,091 ล้านบาท สำหรับเงินงบประมาณที่กันไว้เบิกเหลื่อมปีเบิกจ่ายแล้ว 164,973 ล้านบาท คิดเป็น 69.33% ของวงเงินงบประมาณ 237,937 ล้านบาท ทั้งนี้ ผลการเบิกจ่ายเงินงบประมาณภาพรวมของปีงบประมาณ พ.ศ. 2565 สูงกว่าช่วงเดียวกันของปีงบประมาณ พ.ศ. 2564 คิดเป็น 5.38%
โฆษกกรมบัญชีกลาง กล่าวทิ้งท้ายว่า กรมบัญชีกลางยังคงติดตามเร่งรัดการใช้จ่ายเงินงบประมาณของส่วนราชการต่าง ๆ อย่างต่อเนื่อง โดยมีคณะทำงานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจำปีงบประมาณ พ.ศ. 2565 ทั้งส่วนกลาง และคลังจังหวัดทั้ง 76 จังหวัด เร่งสนับสนุนและให้คำแนะนำหน่วยรับงบประมาณทุกแห่ง ให้ดำเนินการเบิกจ่ายได้ตามแผนการใช้จ่ายเงิน โดยเฉพาะการติดตามเร่งรัดการก่อหนี้ การบริหารสัญญาโครงการต่าง ๆ ภายใต้งบประมาณรายจ่ายประจำปีงบประมาณ พ.ศ. 2565 รวมทั้งการกระตุ้นการเบิกจ่ายรายจ่ายลงทุนให้เป็นไปตามเป้าหมายที่กำหนด ส่งผลให้เม็ดเงินกระจายลงสู่ระบบเศรษฐกิจและกระตุ้นเศรษฐกิจภายในประเทศต่อไป
วันอังคารที่ 11 มกราคม 2565
อนุมัติจัดมหกรรมพืชสวนโลก จ.อุดรธานี และ จ.นครราชสีมา
วันศุกร์ที่ 7 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติกรอบวงเงิน 6.78 พันล้าน จัดงานมหกรรมพืชสวนโลก จ.อุดรธานี ในปี พ.ศ.2569 บริเวณพื้นที่ชุ่มน้ำหนองแด ต.กุดสระ อ.เมือง จ.อุดรธานี และมหกรรมพืชสวนโลก จ.นครราชสีมา ในปี พ.ศ.2572 บริเวณพื้นที่ป่าสาธารณประโยชน์โคกหนองรังกา ต.เทพาลัย อ.คง จ.นครราชสีมา เพื่อแสดงให้ภาคีสมาชิกและประเทศอื่น ๆ ได้เห็นถึงศักยภาพในการพัฒนาด้านพืชสวนของไทย กระตุ้นเศรษฐกิจด้านการนำเข้า-ส่งออกผลผลิตการเกษตรและธุรกิจท่องเที่ยว รวมถึงส่งเสริมการต่อยอดการวิจัย เทคโนโลยี และนวัตกรรมด้านการเกษตร โดยกระทรวงเกษตรและสหกรณ์ยื่นประมูลสิทธิการเป็นเจ้าภาพงานมหกรรมพืชสวนโลก จ.อุดรธานี ในวันนี้ (7ม.ค.65) ส่วน จ.นครราชสีมา จะยื่นประมูลสิทธิช่วงเดือน มี.ค.2565
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 24 พฤษภาคม 2565
บอร์ดอำนวยการโครงการ “ไทยแลนด์เบียนนาเล่ เชียงราย 2023” ไฟเขียวตั้งคณะกรรมการดำเนินโครงการฯ และอนุกรรมการด้านประชาสัมพันธ์-สิทธิประโยชน์
บอร์ดอำนวยการโครงการ “ไทยแลนด์เบียนนาเล่ เชียงราย 2023” ไฟเขียวตั้งคณะกรรมการดำเนินโครงการฯ และอนุกรรมการด้านประชาสัมพันธ์-สิทธิประโยชน์ พร้อมตั้ง ผอ.ฝ่ายศิลป์-ภัณฑารักษ์ทำหน้าที่เฟ้นหาศิลปิน ผลงาน บริหารงานภัณฑารักษ์และงานวิชาการ
บอร์ดอำนวยการโครงการ“ไทยแลนด์เบียนนาเล่ เชียงราย 2023” ไฟเขียวตั้งคณะกรรมการดำเนินโครงการฯ และอนุกรรมการด้านประชาสัมพันธ์-สิทธิประโยชน์ พร้อมตั้ง ผอ.ฝ่ายศิลป์-ภัณฑารักษ์ทำหน้าที่เฟ้นหาศิลปิน ผลงาน บริหารงานภัณฑารักษ์และงานวิชาการ เตรียมจัดงาน ธ.ค. 2566 ถึงเม.ย. 2567
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เมื่อเร็วๆนี้ได้เป็นประธานการประชุมคณะกรรมการอำนวยการโครงการการจัดงานมหกรรมศิลปะร่วมสมัยนานาชาติ Thailand Biennale,Chiang Rai 2023 ครั้งที่ 1/2565 ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์และระบบประชุมทางไกลออนไลน์ โดยที่ประชุมมอบหมายให้กระทรวงวัฒนธรรม (วธ.) โดยสำนักงานศิลปวัฒนธรรมร่วมสมัย(สศร.)บูรณาการความร่วมมือกับจังหวัดเชียงราย เครือข่ายศิลปิน เครือข่ายวัฒนธรรมและสภาวัฒนธรรมจังหวัดเชียงราย หน่วยงานรัฐ เอกชน องค์กรปกครองส่วนท้องถิ่นและชุมชนเตรียมการจัดงานมหกรรมศิลปะร่วมสมัยนานาชาติ Thailand Biennale,Chiang Rai 2023 ตั้งแต่เดือนธันวาคม 2566 ถึงเดือนเมษายน 2567 หลังจากที่ได้จัดงานมหกรรมฯครั้งที่ 2 Thailand Biennale, Korat 2021 เมื่อวันที่ 18 ธันวาคม 2564-31 มีนาคม 2565 และที่ประชุมมีมติเห็นชอบแต่งตั้งคณะกรรมการดำเนินงานโครงการการจัดมหกรรมศิลปะร่วมสมัยนานาชาติ Thailand Biennale Chiang Rai 2023 โดยมีที่ปรึกษาประกอบด้วยผู้ว่าราชการจังหวัดเชียงราย ศาสตรเมธี ดร.เฉลิมชัย โฆษิตพิพัฒน์ ศิลปินแห่งชาติ พ.ศ. 2554 สาขาทัศนศิลป์ (จิตรกรรม) และศาสตราจารย์ถาวร โกอุดมวิทย์ ศิลปินแห่งชาติ พ.ศ. 2564 สาขาทัศนศิลป์ (ภาพพิมพ์) และมีผู้อำนวยการสำนักงานศิลปวัฒนธรรมร่วมสมัย (ผอ.สศร.) เป็นประธานกรรมการดำเนินงานโครงการฯและกรรมการเป็นผู้ทรงคุณวุฒิ ผู้แทนสถาบันการศึกษาและผู้แทนหน่วยงานที่เกี่ยวข้อง มีอำนาจหน้าที่ อาทิ กำหนดนโยบาย รูปแบบการจัดแสดง พิจารณาศิลปิน ผลงานศิลปะที่ร่วมจัดแสดง งบประมาณในการสร้างสรรค์ผลงาน วางแผนการดำเนินงานโครงการ ให้คำปรึกษา และข้อเสนอแนะที่เกี่ยวข้องกับโครงการ อีกทั้งที่ประชุมได้เห็นชอบแต่งตั้งคณะอนุกรรมการดำเนินงานโครงการฯ 2 คณะ ได้แก่ คณะอนุกรรมการประชาสัมพันธ์มีผอ.สศร.เป็นประธาน และคณะอนุกรรมการสิทธิประโยชน์มีผู้ว่าราชการจังหวัดเชียงราย เป็นประธาน เพื่อจัดทำแผนงานและขับเคลื่อนงานทั้งสองด้านให้เป็นไปอย่างมีประสิทธิภาพ
รัฐมนตรีว่าการกระทรวงวัฒนธรรม กล่าวอีกว่า ขณะเดียวกันที่ประชุมมีมติเห็นชอบแต่งตั้งนายฤกษ์ฤทธิ์ ตีระวนิช และนางสาวกฤติยา กาวีวงศ์ เป็นผู้อำนวยการฝ่ายศิลป์ (Artistic Director) นายอังกฤษ อัจฉริยโสภณและนางสาวมนุพร เหลืองอร่าม เป็นภัณฑารักษ์ (Curator) ของโครงการฯ มีอำนาจหน้าที่ อาทิ ศึกษาวิเคราะห์ข้อมูลของศิลปิน รายละเอียดผลงาน คัดเลือกศิลปินและนำเสนอรายชื่อศิลปินที่จะเข้าร่วมโครงการ รูปแบบสร้างสรรค์ผลงาน แนวคิดและงบประมาณดำเนินงาน บริหารจัดการงานภัณฑารักษ์และวิชาการที่เกี่ยวข้องกับโครงการฯ วางแผนการดำเนินงานที่เกี่ยวข้องกับงานภัณฑารักษ์ ให้ข้อเสนอแนะ และปฏิบัติตามแผนการดำเนินงานของสศร. สนับสนุนงานวิชาการและบริหารจัดการ พร้อมทั้งกำกับ ดูแล แก้ไขปัญหา อุปสรรคและติดตามการปฏิบัติงานต่างๆของโครงการฯ
วันจันทร์ที่ 27 กันยายน 2564
"อนุทิน" เผยให้บริการทางการแพทย์ช่วยผู้ประสบภัยน้ำท่วมเกือบ 2 พันราย
รองนายกรัฐมนตรีและรัฐมนตรีว่าการกระทรวงสาธารณสุข เผยสถานบริการได้รับผลกระทบจากน้ำท่วมรวม 3 แห่ง ให้บริการทางการแพทย์ช่วยผู้ประสบภัยแล้ว 1.7 พันราย ส่วนใหญ่เป็นน้ำกัดเท้า ผลประเมินสุขภาพจิตอยู่ในระดับปกติ ไม่มีรายงานบาดเจ็บและเสียชีวิต
รองนายกรัฐมนตรีและรัฐมนตรีว่าการกระทรวงสาธารณสุข เผยสถานบริการได้รับผลกระทบจากน้ำท่วมรวม 3 แห่ง ให้บริการทางการแพทย์ช่วยผู้ประสบภัยแล้ว 1.7 พันราย ส่วนใหญ่เป็นน้ำกัดเท้า ผลประเมินสุขภาพจิตอยู่ในระดับปกติ ไม่มีรายงานบาดเจ็บและเสียชีวิต ย้ำไม่เลื่อนฉีดวัคซีนโควิด ให้จัดสถานที่อำนวยความสะดวกฉีดประชาชนตามนัดหมาย พร้อมจัดส่งยาชุดให้พื้นที่น้ำท่วม
วันนี้ (27 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีสถานบริการได้รับผลกระทบจากพายุโซนร้อน “เตี้ยนหมู่” ทำให้เกิดน้ำท่วมฉับพลันและน้ำป่าไหลหลาก ว่า ขณะนี้ได้รับรายงานว่ามีสถานบริการสาธารณสุขที่ได้รับผลกระทบจากน้ำท่วมเพิ่มอีก 1 แห่ง รวมเป็น 3 แห่ง ได้แก่ โรงพยาบาลบำเหน็จณรงค์ จ.ชัยภูมิ น้ำท่วมอาคารบริการชั้น 1 และบริเวณโดยรอบ ทำให้ต้องปิดบริการและย้ายผู้ป่วยทั้ง 26 รายไปยังโรงพยาบาลต่างๆ เพื่อให้การดูแลรักษาต่อตามมาตรฐานทั้งหมดแล้วตั้งแต่เมื่อวานนี้ (26 กันยายน ) ส่วนโรงพยาบาลสุโขทัย น้ำท่วมทางเข้าและบริเวณโดยรอบ เปิดให้บริการผู้ป่วยได้ตามปกติ สำหรับที่รายงานเพิ่มเติม คือ โรงพยาบาลส่งเสริมสุขภาพตำบล (รพ.สต.)บ้านยางโองนอก อ.บ้านตาก จ.ตาก น้ำท่วมอาคารบริการชั้น 1 เปิดให้บริการได้บางส่วน
ทั้งนี้ ได้กำชับให้สถานบริการทุกแห่งให้ติดตามสถานการณ์ ซึ่งคาดการณ์ 24 ชั่วโมงจะมีฝนตกหนักในบริเวณภาคเหนือ ภาคตะวันออกเฉียงเหนือตอนล่าง ภาคกลาง ภาคตะวันออก และภาคใต้ โดยให้ดำเนินการตามแผนเฝ้าระวังอุทกภัยที่วางไว้ เพื่อให้สามารถบริการผู้ป่วยและดูแลผู้ประสบภัยได้อย่างต่อเนื่อง โดยเฉพาะกลุ่มเปราะบาง ทั้งเด็กเล็ก ผู้สูงอายุ ผู้ป่วยโรคเรื้อรัง หญิงตั้งครรภ์ และผู้ป่วยจิตเวช เพื่อไม่ให้ขาดยา จัดตั้งโรงพยาบาลสนามเมื่อจำเป็นหรือเหมาะสม เตรียมสำรองยา เวชภัณฑ์ และอุปกรณ์ทางการแพทย์ให้เพียงพอต่อการให้บริการ สำหรับการฉีดวัคซีนโควิด 19 ในพื้นที่ประสบภัยน้ำท่วม ขอให้ศูนย์ฉีดต่างๆ บริหารจัดการตามความเหมาะสมของพื้นที่ เพื่อให้ประชาชนได้รับวัคซีนตามที่นัดหมาย โดยอาจจัดเตรียมสถานที่สำรองที่อำนวยความสะดวกแก่ประชาชนมากที่สุด
ขณะนี้มีการให้บริการทางการแพทย์ ทั้งเยี่ยมบ้าน แจกยา ให้สุขศึกษา และประเมินสุขภาพจิตในพื้นที่ 4 อำเภอ2 จังหวัด ได้แก่ อ.เมือง อ.ดอนเจดีย์ และ อ.ศรีประจันต์ จ.สุพรรณบุรี และ อ.สามงา จ.ตาก รวม 1,735 รายพบการเจ็บป่วย 1,025 ราย เป็นโรคน้ำกัดเท้ามากที่สุด 1,011 ราย และโรคทางระบบผิวหนัง เช่น แพ้ ผื่นคัน 14 รายได้ให้การรักษาแล้ว ส่วนประเมินสุขภาพจิต 299 ราย อยู่ในภาวะปกติทุกราย ไม่มีรายงานผู้ได้รับบาดเจ็บและเสียชีวิตจากภัยน้ำท่วม ทั้งนี้ ได้ให้กองสาธารณสุขฉุกเฉินประสานองค์การเภสัชกรรมเร่งจัดส่งยาตำราหลวงเพิ่มรวม 5,000 ชุด ให้สำนักงานสาธารณสุขจังหวัดที่ประสบภัย 6 จังหวัด ได้แก่ ชัยภูมิ สุโขทัย กำแพงเพชร นครราชสีมา จังหวัดละ 1,000 ชุด ตรังและเพชรบูรณ์ จังหวัดละ 500 ชุด
*********************************** 27 กันยายน 2564
วันพฤหัสบดีที่ 17 มิถุนายน 2564
แผนพัฒนาการเกษตรในเขตพัฒนาพิเศษภาคตะวันออก
ปลัดเกษตรฯ เรียกหารือแนวทางการจัดทำแผนพัฒนาการเกษตรในเขตพัฒนาพิเศษภาคตะวันออก และทิศทางการขับเคลื่อนคลัสเตอร์สินค้าเกษตรที่สำคัญ 5 คลัสเตอร์
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะทำงานจัดทำแผนพัฒนาการเกษตรในเขตพัฒนาพิเศษภาคตะวันออก ผ่านระบบการประชุมทางไกลออนไลน์โปรแกรม Zoom โดยที่ประชุมได้เห็นชอบในหลักการการจัดทำแผนงาน/โครงการของแผนปฏิบัติการเพื่อพัฒนาการเกษตรในเขตพัฒนาพิเศษภาคตะวันออก พ.ศ. 2566 – 2570 และทิศทางการขับเคลื่อนคลัสเตอร์สินค้าเกษตรที่สำคัญ ภายใต้แผนพัฒนาการเกษตรในเขตพัฒนาพิเศษภาคตะวันออก พ.ศ. 2566 – 2570 โดยขอให้ฝ่ายเลขาฯ ปรับปรุงแก้ไขเพิ่มเติมตามที่คณะทำงานเสนอ
ทั้งนี้ ที่ประชุมได้เสนอร่างทิศทางการขับเคลื่อนการดำเนินงานด้านต่าง ๆ ตามที่สำนักงานคณะกรรมการนโยบายเขตพัฒนาพิเศษภาคตะวันออกเสนอในสินค้าเกษตรสำคัญ 5 คลัสเตอร์ ได้แก่ 1) ร่างทิศทางการขับเคลื่อน Cluster ผลไม้ ให้สามารถยกระดับผลิตภาพการผลิตโดยใช้เทคโนโลยีการเกษตรและเทคโนโลยีชีวภาพ ยกระดับผลิตภัณฑ์ให้มีมูลค่าเพิ่มด้วยการแปรรูปจากเทคโนโลยีและนวัตกรรมที่ทันสมัย และเพิ่มประสิทธิภาพการขนส่งและการจำหน่ายสินค้าเกษตร (E-commerce) 2) ร่างทิศทางการขับเคลื่อน Cluster ประมงเพาะเลี้ยง ให้สามารถยกระดับผลผลิตสินค้าประมงเพาะเลี้ยงให้มีคุณภาพและมาตรฐานตามความต้องการ พัฒนาผลผลิตภัณฑ์เพื่อสร้างมูลค่าเพิ่ม และสร้างหรือพัฒนาตลาดกลางและระบบโลจิสติก 3) ร่างทิศทางการขับเคลื่อน Cluster พืชสำหรับอุตสาหกรรมชีวภาพ ให้สามารถยกระดับผลผลิตมันสำปะหลังให้มีคุณภาพและปริมาณที่เพียงพอต่อความต้องการของตลาด ส่งเสริมการแปรรูปด้วยเทคโนโลยีที่ทันสมัย เพื่อลดต้นทุนและเพิ่มมูลค่าสินค้า และเพิ่มประสิทธิภาพการตลาดและเข้าถึงแหล่งเงินทุน 4) ร่างทิศทางการขับเคลื่อน Cluster พืชสมุนไพร ให้สามารถยกระดับผลิตภาพการผลิตพืชสมุนไพรโดยใช้เทคโนโลยี ยกระดับผลิตภัณฑ์แปรรูปพืชสมุนไพรให้มีมูลค่าเพิ่มด้วยเทคโนโลยีที่ทันมัย และเพิ่มประสิทธิภาพระบบการตลาดและการจำหน่ายสินค้าเกษตร (E-commerce) และ 5) ร่างทิศทางการขับเคลื่อน Cluster High Value Products (โคเนื้อ ผักปลอดสารพิษและอินทรีย์) ส่งเสริมการเลี้ยงโคเนื้อคุณภาพสูง และได้มาตรฐานระดับสากลให้เพียงพอแก่ความต้องการภายในประเทศ ตั้งศูนย์ชำแหละ ตัดแต่ง และการแปรรูปที่ได้มาตรฐานระดับส่งออก และสนับสนุนและจัดทำการตลาด ทั้งโคเนื้อและผลิตภัณฑ์แปรรูป โปรโมทให้การบริโภคเนื้อโคเพิ่มมากขึ้น
วันอาทิตย์ที่ 22 สิงหาคม 2564
3 แนวทางเร่งดูแลผู้ป่วยโควิด-19 กทม.และปริมณฑล
วันพุธที่ 21 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกำหนดแนวทางดูแลผู้ป่วยโควิด-19 ในพื้นที่ กทม.และปริมณฑล ซึ่งมีผู้รอตรวจเชื้อและรอเตียงรักษาจำนวนมาก ประกอบด้วย แนวทางที่ 1 เร่งให้บริการตรวจเชื้อโดยใช้ชุดตรวจ Antigen Test Kit ซึ่งทราบผลได้รวดเร็ว มีความแม่นยำร้อยละ 90 และอนุญาตให้ประชาชนหาซื้อได้ตามสถานพยาบาล คลินิกเวชกรรม และร้านขายยาที่มีเภสัชกร แนวทางที่ 2 ให้ผู้ติดเชื้อที่ไม่มีอาการรักษาตัวที่บ้านหรือชุมชน ภายใต้การดูแลของทีมแพทย์ผ่านระบบเทเลเมดิซีนอย่างใกล้ชิด และแนวทางที่ 3 ส่งทีม CCRT ที่ประกอบด้วยบุคลากรทางการแพทย์ เจ้าหน้าที่เขต ทหาร ตำรวจ รวม 188 ทีม ลงไปดูแลผู้ป่วยที่รักษาตัวที่บ้านหรือชุมชน และหากพบผู้สูงอายุ ผู้ป่วยเรื้อรัง และสตรีมีครรภ์ จะช่วยฉีดวัคซีนป้องกันโควิด-19 ให้อีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 7 เมษายน 2565
สธ. ให้หน่วยบริการทุกแห่งเตรียมพร้อมดูแลประชาชนช่วงสงกรานต์ และบริการฉีดวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ให้หน่วยบริการสังกัดกระทรวงสาธารณสุขทุกแห่งเตรียมความพร้อมดูแลประชาชนช่วงเทศกาลสงกรานต์ และให้ผู้บริหารในพื้นที่ประจำการดูแลสถานการณ์
รองนายกรัฐมนตรีและรัฐมนตรีว่าการกระทรวงสาธารณสุข ให้หน่วยบริการสังกัดกระทรวงสาธารณสุขทุกแห่งเตรียมความพร้อมดูแลประชาชนช่วงเทศกาลสงกรานต์ และให้ผู้บริหารในพื้นที่ประจำการดูแลสถานการณ์พร้อมทั้งเปิดบริการฉีดวัคซีนโควิด 19 ให้กับผู้ที่ต้องการในทุกโรงพยาบาลและรพ.สต. เพื่อขยายการรับวัคซีนให้มากที่สุด ลดความเสี่ยงติดเชื้อและเสียชีวิตของผู้สูงอายุ
วันนี้ (7 เมษายน 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขได้มีข้อสั่งการไปยังหน่วยบริการสาธารณสุขทุกแห่ง เตรียมความพร้อมให้บริการประชาชนในช่วง 7 วันอันตรายเทศกาลสงกรานต์ ตั้งแต่วันที่ 11–17 เมษายน 2565 เนื่องจากมีผู้ที่เดินทางกลับภูมิลำเนาจำนวนมาก โดยนอกจากการเตรียมการรองรับในกรณี
เกิดอุบัติเหตุฉุกเฉิน ทั้งการรักษา ระบบส่งต่อ ห้องผ่าตัด กำลังคน ยาและเวชภัณฑ์ยา ได้ให้โรงพยาบาลรวมถึงรพ.สต.ในพื้นที่ใช้โอกาสนี้ให้บริการฉีดวัคซีนโควิด 19 ให้กับผู้สูงอายุและลูกหลานที่เดินทางกลับภูมิลำเนาและต้องการฉีดวัคซีนหรือครบระยะการรับวัคซีนเข็มกระตุ้น เพื่อขยายการรับวัคซีนให้มากที่สุด โดยให้กรมควบคุมโรคประสานกับสำนักงานสาธารณสุขจังหวัดจัดส่งวัคซีนไปให้เพียงพอ ส่วนผู้บริหารในพื้นที่ ทั้งนายแพทย์สาธารณสุขจังหวัด ผู้อำนวยการโรงพยาบาลศูนย์/โรงพยาบาลทั่วไป ให้อยู่ประจำในพื้นที่เพื่อบริหารจัดการสถานการณ์ในช่วงเทศกาลสงกรานต์ให้เป็นไปอย่างมีประสิทธิภาพ
“ขอฝากพี่น้องประชาชนในช่วงสงกรานต์นี้ หากตนเองหรือผู้สูงอายุที่บ้านยังไม่ได้รับวัคซีนหรือวัคซีนเข็มกระตุ้น ขอให้ไปฉีดวัคซีนได้ที่สถานพยาบาลในสังกัดกระทรวงสาธารณสุขทุกแห่งทั่วประเทศ เนื่องจากผู้ติดเชื้อโควิด 19 ที่เสียชีวิตกว่า 90% เป็นกลุ่ม 608 ซึ่งหากมีการฉีดวัคซีนในกลุ่มนี้ได้มากขึ้น จะช่วยปิดความเสี่ยงและลดความสูญเสียที่อาจจะเกิดขึ้นได้” นายอนุทินกล่าว
************************************** 7 เมษายน 2565
วันพุธที่ 23 มิถุนายน 2564
รัฐบาลเฝ้าระวังการลักลอบรวมกลุ่ม ควบคุมโรคโควิด-19
พฤหัสบดีที่ 20 พฤษภาคม 2564
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลระดมกำลังฝ่ายปกครองและฝ่ายความมั่นคงในทุกจังหวัดทั่วประเทศ เฝ้าระวังอย่างเข้มงวดไม่ให้มีการลักลอบเล่นการพนัน ชนไก่ ชนโค ตลอดจนกิจกรรมที่มีการรวมกลุ่มกัน เช่น งานบุญ งานเลี้ยง งานสัมมนาของที่ทำงาน เป็นต้น เพื่อป้องกันไม่ให้เกิดการแพร่ระบาดของโรคโควิด-19 เพิ่มขึ้น และขอให้ทุกภาคส่วนปฏิบัติตามมาตรการ D-M-H-T-T-A คือ อยู่ห่าง ใส่แมส หมั่นล้างมือ วัดอุณหภูมิ ตรวจเชื้อโควิด-19 และใช้แอปไทยชนะและหมอชนะอย่างสม่ำเสมอ พร้อมทั้งขอความร่วมมือประชาชนในพื้นที่จังหวัดชายแดน ช่วยกันเป็นหูเป็นตา หากพบเป็นการลักลอบข้ามแดนผิดกฎหมายขอให้แจ้งเจ้าหน้าที่ตำรวจ ทหาร หรือผู้นำชุมชนในพื้นที่โดยเร็ว
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 9 ตุลาคม 2564
การรถไฟแห่งประเทศไทยเปิดให้บริการเดินรถในเส้นทางสายเหนือที่ถูกน้ำท่วมเสียหาย
การรถไฟแห่งประเทศไทย (รฟท.) กระทรวงคมนาคม เปิดให้บริการเดินขบวนรถในเส้นทางสายเหนือ จำนวน 14 ขบวน หลังเจ้าหน้าที่เร่งดำเนินการซ่อมแซมทางรถไฟที่ได้ความเสียหายจากน้ำท่วม
การรถไฟแห่งประเทศไทย (รฟท.) กระทรวงคมนาคม เปิดให้บริการเดินขบวนรถในเส้นทางสายเหนือ จำนวน 14 ขบวน หลังเจ้าหน้าที่เร่งดำเนินการซ่อมแซมทางรถไฟที่ได้ความเสียหายจากน้ำท่วม โดยสามารถเปิดให้บริการได้ตามปกติในวันที่ 9 ตุลาคม 2564
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่เกิดอุทกภัยในพื้นที่หลายจังหวัดและส่งผลให้เกิดน้ำไหลเข้าท่วมทางรถไฟสายเหนือ ช่วงระหว่างสถานีบ้านหมอ - หนองโดน จังหวัดสระบุรี ได้รับความเสียหายไม่สามารถเดินรถผ่านได้ โดยได้งดเดินขบวนรถและปรับเปลี่ยนสถานีต้นทาง - ปลายทางเมื่อวันที่ 2 ตุลาคม 2564 นั้น
ล่าสุดเจ้าหน้าที่ฝ่ายการช่างโยธา และฝ่ายการอาณัติสัญญาณและโทรคมนาคมสามารถเข้าไปดำเนินการซ่อมแซมทางรถไฟและระบบอาณัติสัญญาณ รวมทั้ง ตรวจสอบสภาพทางให้มีความปลอดภัยสำหรับการเดินรถ และสามารถเปิดให้บริการเดินขบวนรถได้ตามปกติ จำนวน 14 ขบวน ดังนี้
- ขบวนรถด่วนพิเศษที่ 9/10 กรุงเทพ - เชียงใหม่ - กรุงเทพ
- ขบวนรถด่วนพิเศษที่ 7/8 กรุงเทพ - เชียงใหม่ - กรุงเทพ
- ขบวนรถเร็วที่ 109/102 กรุงเทพ - เชียงใหม่ - กรุงเทพ
- ขบวนรถธรรมดาที่ 201/202 กรุงเทพ - พิษณุโลก - กรุงเทพ
- ขบวนรถธรรมดาที่ 211/212 กรุงเทพ - ตะพานหิน - กรุงเทพ
- ขบวนรถชานเมืองที่ 301/302 กรุงเทพ - ลพบุรี - กรุงเทพ
- ขบวนรถชานเมืองที่ 317/318 กรุงเทพ - ลพบุรี - กรุงเทพ
อย่างไรก็ตาม รฟท. ได้มอบหมายให้ทุกหน่วยงานเตรียมแผนป้องกันและรับมือกับสถานการณ์น้ำท่วมในทุกพื้นที่เสี่ยง ทั้งในด้านการเดินรถ การซ่อมบำรุงทาง และระบบอาณัติสัญญาณ การลงพื้นที่เพื่อตรวจสอบความเสียหายของระบบต่าง ๆ การเตรียมความพร้อมของเจ้าหน้าที่ เครื่องมือ อุปกรณ์ให้สามารถลงพื้นที่ในการซ่อมบำรุงได้ทันที โดยให้เฝ้าระวังติดตามสถานการณ์ระดับน้ำตลอด 24 ชั่วโมง ทั้งนี้สามารถสอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย
วันพฤหัสบดีที่ 17 มีนาคม 2565
วธ. เดินหน้าขับเคลื่อน soft power ด้านวัฒนธรรมด้านอาหารของไทยสู่เวทีโลกผ่านสื่อบันเทิง เตรียมส่งภาพยนตร์ที่มีเนื้อหาเกี่ยวกับอาหารไทย ร่วมจัดฉายในงานเทศกาลภาพยนตร์มอนตางยอซา
วธ. เดินหน้าขับเคลื่อน soft power ด้านวัฒนธรรมด้านอาหารของไทยสู่เวทีโลกผ่านสื่อบันเทิง เตรียมส่งภาพยนตร์ที่มีเนื้อหาเกี่ยวกับอาหารไทย ร่วมจัดฉายในงานเทศกาลภาพยนตร์มอนตางยอซา ประจำปี 2565 ระหว่างวันที่ 19 - 27 มี.ค.นี้ ที่ฟิลิปปินส์
วธ. เดินหน้าขับเคลื่อน soft power ด้านวัฒนธรรมด้านอาหารของไทยสู่เวทีโลกผ่านสื่อบันเทิง เตรียมส่งภาพยนตร์ที่มีเนื้อหาเกี่ยวกับอาหารไทย ร่วมจัดฉายในงานเทศกาลภาพยนตร์มอนตางยอซา ประจำปี 2565 ระหว่างวันที่ 19 - 27 มี.ค.นี้ ที่ฟิลิปปินส์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มุ่งขับเคลื่อนนโยบายรัฐบาลโมเดลเศรษฐกิจใหม่ BCG และผลักดัน “Soft Power”ความเป็นไทยเพิ่มมูลค่าเศรษฐกิจ สร้างรายได้และภาพลักษณ์ที่ดีให้แก่ประเทศ โดยเฉพาะอุตสาหกรรมวัฒนธรรมสร้างสรรค์ที่มีศักยภาพ 5 F ได้แก่ อาหาร (Food) ภาพยนตร์และวีดิทัศน์ (Film) ผ้าไทยและการออกแบบแฟชั่น (Fashion) มวยไทย (Fighting) และเทศกาล ประเพณี (Festival) สู่ระดับโลก ล่าสุด วธ.ได้ผลักดันงานภาพยนตร์และวีดิทัศน์ (Film) สู่ระดับสากล โดย วธ. ร่วมกับจุฬาลงกรณ์มหาวิทยาลัย ส่งภาพยนตร์เรื่อง “ผัดไทย:สูตรลับลิขิตฝัน” (Pad thai:The Secret Recipe) เข้าร่วมจัดฉายในงานเทศกาลภาพยนตร์มอนตางยอซา ประจำปี 2565 (The Montanosa Film Festival(MFF) 2022) ระหว่างวันที่ 19 - 27 มีนาคม 2565 ณ Baguio Creative City สาธารณรัฐฟิลิปปินส์ จะจัดฉายภาพยนตร์เรื่องนี้จำนวน 3 รอบ
รมว.วธ. กล่าวอีกว่า วธ.คัดเลือกภาพยนตร์เรื่อง “ผัดไทย:สูตรลับลิขิตฝัน” เนื่องจากมีเนื้อหาส่งเสริมและเผยแพร่ภาพลักษณ์ วัฒนธรรมและแหล่งท่องเที่ยวของประเทศไทยได้เป็นอย่างดีโดยเฉพาะ “ผัดไทย” เป็นอาหารไทยที่เป็นที่รู้จักแพร่หลายระดับนานาชาติและได้รับความนิยมเป็นอย่างมากจากชาวต่างชาติ โดยได้รับการสนับสนุนงบประมาณจากจุฬาลงกรณ์มหาวิทยาลัยและกองทุนพัฒนาสื่อปลอดภัยและสร้างสรรค์
ภาพยนตร์เรื่องนี้ เป็นผลงานการกำกับของนายเชิดพงษ์ เหล่ายนตร์ เมื่อปี 2564 บทประพันธ์โดยสรรัตน์ จิรบวรวิสุทธิ์ และนักแสดงนำ ได้แก่ พลอยไพลิน ตั้งประภาพร จรรยาธนาสว่างกุล นันทวัน เมฆใหญ่ และแดน บุรีรัมย์ มีความยาว 48 นาที ซึ่งเป็นภาพยนตร์ที่เกิดจากความผลงานวิจัยในโครงการนวัตกรรมละครโทรทัศน์เพื่อการส่งเสริมอุตสาหกรรมวัฒนธรรมไทย 4.0 ของศูนย์พหุวัฒนธรรมศึกษาและนวัตกรรมทางสังคม สถาบันเอเชียศึกษา จุฬาลงกรณ์มหาวิทยาลัย
นายอิทธิพล กล่าวด้วยว่า การส่งภาพยนตร์ไทยเข้าร่วมจัดฉายในงานเทศกาลภาพยนตร์มอนตางยอซา ประจำปี 2565 เป็นการขับเคลื่อนยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่ 3 (พ.ศ.2560 – 2564) ยุทธศาสตร์ที่ 2 ข้อ 2 การส่งเสริมพัฒนาตลาดภาพยนตร์และวีดิทัศน์ต่างประเทศ มาตรการเชิงรุกด้วยการเน้นนำเสนอภาพยนตร์ไทยและวีดิทัศน์ในตลาดต่างประเทศและการเข้าร่วมงานเทศกาลภาพยนตร์และวีดิทัศน์ในต่างประเทศภายใต้ความร่วมมือระหว่างภาครัฐและเอกชนให้เป็นที่รู้จักในระดับสากล รวมทั้งส่งเสริมให้เกิดการเผยแพร่และแลกเปลี่ยนศิลปวัฒนธรรมไทยในเวทีโลก ช่วยสร้างรายได้และภาพลักษณ์ที่ดีให้แก่ประเทศ ก่อให้เกิดความมั่นคง มั่งคั่งและยั่งยืนตามเป้าหมายยุทธศาสตร์ชาติ 20 ปี
วันพฤหัสบดีที่ 21 กรกฎาคม 2565
ผบ.ทบ.มาเลเซีย เยี่ยมคำนับ ปล.กห.ไทย ผู้แทน รมว.กห. ในโอกาสเยือนไทยอย่างเป็นทางการ
ผบ.ทบ.มาเลเซีย เยี่ยมคำนับ ปล.กห.ไทย ผู้แทน รมว.กห. ในโอกาสเยือนไทยอย่างเป็นทางการ
ผบ.ทบ.มาเลเซีย เยี่ยมคำนับ ปล.กห.ไทย ผู้แทน รมว.กห. ในโอกาสเยือนไทยอย่างเป็นทางการ
พ.อ.จิตนาถ ปุณโณทก รอง โฆษก กห. เปิดเผยว่า เมื่อ 21 ก.ค.65,1030 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ พลเอก วรเกียรติ  รัตนานนท์ ปลัดกระทรวงกลาโหมเป็นผู้แทนให้การต้อนรับ พลเอก ตัน สรี ดาโต๊ะ เซอรี ซัมโรส บิน โมฮัมหมัด ไซน์ (Tan Sri Dato’Seri Zamrose bin Mohd Zain) ผู้บัญชาการทหารบกมาเลเซีย ในโอกาสเดินทางเยือนไทยอย่างเป็นทางการในฐานะแขกของกองทัพบกระหว่าง 20 - 22 ก.ค.65 ณ ห้องพระบารมีปกเกล้า ในศาลาว่าการกลาโหม
โดยทั้งสองฝ่ายเห็นร่วมกันในการประชุมหารือภายใต้กลไกกรอบความร่วมมือต่างๆที่มีร่วมกันเพื่อผลักดันให้เกิดความคืบหน้าอย่างเป็นรูปธรรมและผลักดันความร่วมมือด้านอุตสาหกรรมป้องกันประเทศ ส่วนในด้านการทหารปลัดกระทรวงกลาโหมได้ย้ำถึงความสัมพันธ์อันดีระหว่างกระทรวงกลาโหมทั้งสองประเทศและความร่วมมือด้านความมั่นคงที่ทางมาเลเซียสนับสนุนไทยเป็นอย่างดีมาตลอด
ทางผู้บัญชาการทหารบกมาเลเซีย ได้ขอบคุณในการต้อนรับทั้งในระดับกองทัพและระดับรัฐบาล และได้กล่าวถึงความสัมพันธ์อันแน่นแฟ้นระหว่างสองประเทศในทุกระดับโดยเฉพาะด้านความมั่นคงที่มีความไว้เนื้อเชื่อใจกันมาโดยตลอด โดยทางด้านการทหารนั้น ได้มีการเยือนระหว่างกันในทุกระดับรวมทั้งด้านการศึกษาได้มีการแลกเปลี่ยนทางการศึกษาในระดับต่างๆ และพร้อมให้การสนับสนุนงานด้านความมั่นคงระหว่างกันเพื่อสานต่อความสัมพันธ์อันดีให้แน่นแฟ้นมากขึ้น แ และได้แสดงความเสียใจ ห่วงใยต่อเหตุการณ์ของ เฮลิคอปเตอร์แม่ทัพภาคที่ 4
วันพฤหัสบดีที่ 5 พฤษภาคม 2565
๕ พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
#ทรงพระเจริญ
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
#ทรงพระเจริญ
๕ พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันพฤหัสบดีที่ 31 มีนาคม 2565
กรมบัญชีกลางปรับปรุงหลักเกณฑ์และอัตราค่ารักษาพยาบาลประเภทผู้ป่วยในตามกลุ่มวินิจฉัยโรคร่วม (DRGs) (ฉบับที่ 6) เพื่อให้สอดคล้องกับต้นทุนจริง
กรมบัญชีกลางปรับปรุงหลักเกณฑ์และอัตราค่ารักษาพยาบาลประเภทผู้ป่วยในสถานพยาบาลของทางราชการ ตามกลุ่มวินิจฉัยโรคร่วม (DRGs) (ฉบับที่ 6) เพื่อให้เบิกจ่ายเงินค่ารักษาพยาบาลเหมาะสม สอดคล้องต้นทุนค่ารักษาพยาบาลและสะท้อนค่าใช้จ่ายแท้จริง ตั้งแต่ 1 เม.ย.2565
นางสาวกุลยา ตันติเตมิท อธิบดีกรมบัญชีกลาง เปิดเผยว่า ด้วยปัจจุบันการบำบัดทดแทนไตแบบต่อเนื่อง (Continuous Renal Replacement Therapy : CRRT) สำหรับผู้ป่วยโรคไตวายเฉียบพลันที่อยู่ในภาวะวิกฤตมีต้นทุนสูงขึ้น ซึ่งการจ่ายเงินค่ารักษาพยาบาลตามเกณฑ์กลุ่มวินิจฉัยโรคร่วม DRGs อาจส่งผลให้สถานพยาบาลได้รับการชดเชยค่าใช้จ่ายเกี่ยวกับการรักษาพยาบาลน้อยกว่าค่าใช้จ่ายที่เกิดขึ้นจริงเป็นจำนวนมาก กรมบัญชีกลางจึงได้ปรับปรุงหลักเกณฑ์และอัตราค่ารักษาพยาบาลประเภทผู้ป่วยในสถานพยาบาลของทางราชการ ตามกลุ่มวินิจฉัยโรคร่วม (DRGs) (ฉบับที่ 6) เพื่อให้การเบิกจ่ายเงินค่ารักษาพยาบาลเป็นไปด้วยความเหมาะสม สอดคล้องกับต้นทุนค่ารักษาพยาบาลและสะท้อนค่าใช้จ่ายที่เกิดขึ้นจริง เริ่มมีผลใช้บังคับ ตั้งแต่วันที่ 1 เมษายน 2565 เป็นต้นไป
“สำหรับผู้ป่วยโรคไตวายเฉียบพลันที่อยู่ในภาวะวิกฤตและได้รับการบำบัดทดแทนไตแบบต่อเนื่อง (CRRT) ตามแนวทางที่สมาคมโรคไตแห่งประเทศไทยกำหนดไว้ สามารถเบิกค่าบริการบำบัดทดแทนไตแบบต่อเนื่อง (CRRT) แยกต่างหากจาก DRGs ได้ โดยกำหนดอัตราการเบิกจ่ายค่ารักษาพยาบาลในวันแรก ให้เบิกจ่ายได้เท่าที่จ่ายจริงไม่เกิน 15,000 บาท และค่ารักษาพยาบาลวันถัดไป และไม่เกิน 4 วัน ให้เบิกจ่ายได้ในอัตราเท่าที่จ่ายจริงไม่เกินวันละ 10,000 บาท ทั้งนี้ การส่งข้อมูลให้เป็นไปตามที่หน่วยงานที่กรมบัญชีกลางมอบหมายให้ทำหน้าที่รับส่งข้อมูลเป็นผู้กำหนด โดยสามารถศึกษารายละเอียดเพิ่มเติมได้ตามหนังสือกรมบัญชีกลาง ด่วนที่สุด ที่ กค 0416.4/ว 192 ลงวันที่ 10 มีนาคม 2565 หรือสอบถามเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6854 4441 ในวัน เวลาราชการ” อธิบดีกรมบัญชีกลาง กล่าว
วันเสาร์ที่ 11 ธันวาคม 2564
ดีอีเอส - ก.แรงงานฯ งานฉลองครบรอบ 45 ปี สานสัมพันธ์ ไทย-ยูเออี ณ อาคารแสดงประเทศไทย งาน Expo 2020 Dubai
ดีอีเอส - ก.แรงงานฯ งานฉลองครบรอบ 45 ปี สานสัมพันธ์ ไทย-ยูเออี ณ อาคารแสดงประเทศไทย งาน Expo 2020 Dubai
เมื่อวันที่9ธันวาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยดร.ณัฐพลนิมมานพัชรินทร์ผู้อำนวยการใหญ่สำนักงานส่งเสริมเศรษฐกิจดิจิทัล(depa)และคณะผู้บริหารเข้าร่วมงานฉลองความสัมพันธ์ระหว่างประเทศไทยและสหรัฐอาหรับเอมิเรตส์(ยูเออี)ครบรอบ45ปีณบริเวณลานหน้าอาคารแสดงประเทศไทยอย่างพร้อมเพรียงเมืองดูไบประเทศสหรัฐอาหรับเอมิเรตส์ ซึ่งได้รับเกียรติจากนายสุชาติชมกลิ่นรัฐมนตรีว่าการกระทรวงแรงงานเป็นประธานในพิธีโดยมีนายวราวุธภู่อภิญญาเอกอัครราชทูตณกรุงอาบูดาบีนายชัยรัตน์ศิริวัฒน์กงสุลใหญ่ณเมืองดูไบให้การต้อนรับ
นายสุชาติประธานในพิธีได้กล่าวแสดงความยินดีถึงความสัมพันธ์อันดีระหว่างไทย-ยูเออีที่มีมั่นคงและราบรื่นในทุกๆด้านพร้อมทั้งกล่าวถึงความนิยมของอาคารแสดงประเทศไทยที่ได้รับความสนใจจากผู้ที่มาเยี่ยมชมในงานExpo 2020 Dubaiซึ่งผลตอบรับอันดีเหล่านี้ก็เป็นส่วนหนึ่งของความร่วมมืออย่างเต็มที่ของไทยและยูเออีเช่นกันหลังจากนั้นเป็นพิธีมอบเกียรติบัตรสำหรับผู้ชนะการประกวดตราสัญลักษณ์งานฉลองความสัมพันธ์ไทย-ยูเออีครบรอบ45ปีพร้อมทั้งได้ร่วมชมการแสดงอันถ่ายทอดถึงวัฒธรรมของประเทศไทยและยูเออี
นอกจากนี้การฉลองความสัมพันธ์ดังกล่าวอาคารแสดงประเทศไทยได้มีการจัดนิทรรศการฉลองครบรอบ45ปีการสถาปนาความสัมพันธ์ทางการทูตระหว่างประเทศไทยกับสหรัฐอาหรับเอมิเรตส์ด้านหน้าอาคารมีนิทรรศการเป็นบอกเล่าประวัติความเป็นมาของความสัมพันธ์ระหว่าง2ประเทศในด้านต่างๆซึ่งมีพิธีเปิดนิทรรศการเมี่อวันที่7ธันวาคมที่ผ่านมาโดยจะจัดแสดงจนถึงวันที่13ธันวาคม2564
ประเทศไทยและสหรัฐอาหรับเอมิเรตส์ได้สถาปนาความสัมพันธ์ทางการทูตระหว่างกันเมื่อวันที่12ธันวาคม2518โดยไทยเปิดสถานกงสุลใหญ่ณเมืองดูไบก่อนเป็นลำดับแรกเมื่อเดือนมกราคม2535และต่อมาเปิดสถานเอกอัครราชทูตณกรุงอาบูดาบีเมื่อวันที่3พฤศจิกายน2537
**************
วันพุธที่ 3 พฤศจิกายน 2564
นักธุรกิจต่างชาติเชื่อมันเศรษฐกิจและภาคธุรกิจไทยมากขึ้น
วันพุธที่ 3 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
ผลสำรวจความเชื่อมั่นนักธุรกิจต่างชาติในไทย ประจำไตรมาสที่ 3/2564 จากหอการค้าต่างประเทศในไทย 41 ประเทศ พบว่าดัชนีความเชื่อมั่นเศรษฐกิจและความเชื่อมั่นต่อธุรกิจ เพิ่มขึ้นเป็น 44.9 และ 38.4 ตามลำดับ ส่งผลให้ดัชนีความเชื่อมั่นนักลงทุนต่างชาติ เพิ่มเป็น 41.7 จาก 27.7 ในไตรมาสที่ผ่านมา ถือเป็นค่าดัชนีสูงสุดใน 4 รอบการสำรวจ นอกจากนี้ นักธุรกิจต่างชาติร้อยละ 50 ยังเชื่อว่าไทยผ่านจุดต่ำสุดมาแล้วและเข้าสู่ช่วงการเริ่มฟื้นตัวทั้งในด้านผลกระทบจากโรคโควิด-19 และในด้านของเศรษฐกิจและภาคธุรกิจ ทั้งนี้ เศรษฐกิจของไทยมีสัญญาณปรับตัวดีขึ้น เช่น การส่งออกขยายตัวต่อเนื่องเป็นเดือนที่ 7 โดยเฉพาะสินค้าเกษตรและอาหาร และภาคการท่องเที่ยว คาดว่า GDP ของไทยในปีนี้จะขยายได้ไม่ต่ำกว่าร้อยละ 1
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 1 สิงหาคม 2565
เห็นชอบโครงการสินเชื่อดอกเบี้ยต่ำฟื้นฟูธุรกิจโรงแรม
วันอาทิตย์ที่ 31 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือผู้ประกอบการ SMEs
ในธุรกิจโรงแรมและสาขาธุรกิจเกี่ยวเนื่องที่ได้รับผลกระทบจากสถานการณ์แพร่ระบาดของโรคโควิด-19
โดยเห็นชอบโครงการสินเชื่อดอกเบี้ยต่ำ Re-Open ธุรกิจโรงแรม และ Supply Chain ของโรงแรม
ที่มีบุคคลสัญชาติไทยถือหุ้นเกินกว่าร้อยละ 50 วงเงินโครงการ 5,000 ล้านบาทเพื่อปรับปรุง ซ่อมแซม
หรือลงทุนในกิจการเพิ่ม โดยผู้ประกอบการขอสินเชื่อได้รายละไม่เกิน 5 ล้านบาท ระยะเวลากู้ไม่เกิน 7 ปี
ปลอดชำระเงินต้นไม่เกิน 2 ปี อัตราดอกเบี้ยปีที่ 1-2 ร้อยละ 1.99
สอบถามเพิ่มเติมและขอสินเชื่อได้ที่ธนาคารออมสินทุกสาขาทั่วประเทศ ทั้งนี้
รัฐบาลจะชดเชยต้นทุนเงินให้กับธนาคารออมสินในอัตราร้อยละ 2 ต่อปี เป็นเวลา 2 ปี รวมทั้งสิ้นไม่เกิน 200
ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 12 กรกฎาคม 2565
กรมทางหลวงชนบทสร้างทางลอดต่างระดับ บนถนนเลี่ยงเมืองสันป่าตอง - หางดง จังหวัดเชียงใหม่ เสร็จสมบูรณ์
เพิ่มศักยภาพการระบายปริมาณรถของถนนวงแหวนรอบเมือง ส่งเสริมเศรษฐกิจ การท่องเที่ยวในพื้นที่และจังหวัดใกล้เคียง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างทางลอดต่างระดับ บนถนนเลี่ยงเมืองสันป่าตอง - หางดง อำเภอสันป่าตองและหางดง จังหวัดเชียงใหม่ (ชม.3035) เสร็จสมบูรณ์ พร้อมเปิดให้ประชาชนและนักท่องเที่ยวได้ใช้สัญจรเรียบร้อยแล้ว จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสำคัญในเรื่องของการเพิ่มประสิทธิภาพและยกระดับการเดินทางให้กับประชาชน รวมถึงการแก้ไขปัญหาการจราจรติดขัด บนทางหลวงสายหลัก ทช. จึงได้ดำเนินการก่อสร้างโครงการทางลอดต่างระดับ บนถนนเลี่ยงเมืองสันป่าตอง - หางดงอำเภอสันป่าตองและหางดง จังหวัดเชียงใหม่ บริเวณแยกต้นเกว๋น (เชื่อม ทล.121 และ ทล.1269) รวมระยะทาง 1.830 กิโลเมตร โดยได้ดำเนินการก่อสร้างทางลอดคู่ขนาน 4 ช่องจราจร (ไป - กลับ) กว้างช่องจราจรละ 3.50 เมตรความยาว 462.50 เมตร โครงสร้างข้ามคลองชลประทานบนทางแยก กว้าง 70 เมตร ยาว 17 เมตร และก่อสร้างทางเชื่อมบน ทล.121 และ ทล.1269 ขนาด 2 - 4 ช่องจราจร กว้างช่องจราจรละ 3.50 เมตร พร้อมติดตั้งระบบสัญญาณไฟจราจรไฟฟ้าแสงสว่าง เครื่องหมายจราจรและอุปกรณ์ความปลอดภัย และระบบควบคุมการระบายน้ำในทางลอด ใช้งบประมาณในการก่อสร้างรวม 720.300 ล้านบาท ทั้งนี้ เพื่อแบ่งเบาปริมาณการจราจรบนถนนสายหลัก เพิ่มประสิทธิภาพในการแก้ไขปัญหาการจราจรติดขัดบน ทล.108 ช่วงผ่านเขตเมืองหางดง สันป่าตอง และบ้านทุ่งเสี้ยว เนื่องจากถนนสาย ทล.108 เป็นเส้นทางสายหลักที่เชื่อมไปยังอำเภอหางดง สันป่าตอง จอมทอง และฮอด รวมถึงอำเภอแม่สะเรียง จังหวัดแม่ฮ่องสอน ตลอดจนช่วยเพิ่มศักยภาพในการระบายปริมาณรถของถนนวงแหวนรอบเมืองเชียงใหม่ ส่งเสริมการท่องเที่ยวในพื้นที่จังหวัดเชียงใหม่และจังหวัดใกล้เคียง ให้ประชาชนและนักท่องเที่ยวสามารถเดินทางได้อย่างสะดวกรวดเร็วปลอดภัยอย่างยั่งยืน
วันศุกร์ที่ 25 มีนาคม 2565
โฆษกรัฐบาลเผย นายกฯ เร่งผลักดันการจัดตั้งศูนย์นวัตกรรมอุตสาหกรรมอาเซียน-เกาหลีใต้ (ASEAN-Korea Industrial Innovation Center: AKIIC) ให้สำเร็จภายในปี 2566
โฆษกรัฐบาลเผย นายกฯ เร่งผลักดันการจัดตั้งศูนย์นวัตกรรมอุตสาหกรรมอาเซียน-เกาหลีใต้ (ASEAN-Korea Industrial Innovation Center: AKIIC) ให้สำเร็จภายในปี 2566 เน้นความร่วมมือด้านวิทยาศาสตร์ เทคโนโลยี และนวัตกรรมอุตสาหกรรม
วันที่ 25 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการหน่วยงานที่เกี่ยวข้องเดินหน้าด้านการพัฒนาวิทยาศาสตร์ เทคโนโลยี และนวัตกรรม รวมทั้งยินดีกับความสำเร็จอีกก้าวในการเดินหน้าสู่การเป็นศูนย์กลางอุตสาหกรรมแห่งอนาคตในภูมิภาค โดยภายหลังที่คณะรัฐมนตรีมีมติเห็นชอบเมื่อวันที่ 1 มีนาคมที่ผ่านมา ให้กระทรวงพาณิชย์ในฐานะผู้แทนไทย เป็นผู้ร่วมลงนามบันทึกความเข้าใจ (MoU) ว่าด้วยการจัดตั้งศูนย์นวัตกรรมอุตสาหกรรมอาเซียน-เกาหลีใต้ (ASEAN-Korea Industrial Innovation Center: AKIIC) โดยคาดว่าการลงนามฯ จะจัดขึ้นในช่วงครึ่งแรกของปี 2565 นี้ และสามารถจัดตั้งศูนย์ AKIIC ณ ประเทศเกาหลีใต้ ภายในปี 2566 ซึ่งจะเน้นความร่วมมือด้านวิทยาศาสตร์ เทคโนโลยี และนวัตกรรมอุตสาหกรรมต่าง ๆ เช่น การทำวิจัยร่วมกัน แลกเปลี่ยนเรียนรู้ ถ่ายทอดเทคโนโลยี และนำเทคโนโลยีไปใช้ประโยชน์ในเชิงพาณิชย์
โฆษกประจำสำนักนายกฯกล่าวเพิ่มเติมว่า ศูนย์ AKIIC จะเป็นการบูรณาการการทำงานร่วมกันระหว่างไทยกับประเทศอาเซียนและเกาหลีใต้ ทั้งภาครัฐและหน่วยงานเอกชนเพื่อแลกเปลี่ยน ถ่ายทอดเทคโนโลยีมาประยุกต์ใช้ และพัฒนานวัตกรรม การลงทุนในอุตสาหกรรมเทคโนโลยีขั้นสูง นอกจากนี้ ยังมีความร่วมมือกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) ในฐานะผู้กำกับดูแลเขตนวัตกรรมระเบียงเศรษฐกิจพิเศษภาคตะวันออก (EECi) เป็นอีกกลุ่มผู้แทนไทยในการเข้าร่วมเป็นคณะกรรมการบริหารศูนย์ AKIIC ซึ่งกระทรวงพาณิชย์ และ สวทช. จะทำงานร่วมกันอย่างใกล้ชิดเพื่อขับเคลื่อนศูนย์ AKIIC ให้เกิดผลเป็นรูปธรรม โดยเฉพาะการสนับสนุนการดำเนินการที่สอดคล้องกับยุทธศาสตร์การพัฒนาอุตสาหกรรม 4.0 ระยะ 20 ปี (พ.ศ. 2560 - 2579) ของไทยในกลุ่มสาขาเป้าหมายผ่านการขับเคลื่อนด้วยความรู้และเทคโนโลยีขั้นสูง การใช้ความคิดสร้างสรรค์ และพัฒนานวัตกรรมเพื่อผลิตสินค้าและบริการที่หลากหลายและสร้างมูลค่าได้เพิ่มขึ้น เช่น การส่งเสริมด้านการเกษตรอัจฉริยะด้วยการใช้เทคโนโลยีสมัยใหม่เข้ามาใช้ในกระบวนการผลิตทำการเกษตร ให้เกิดประสิทธิภาพ ประหยัดเวลา ลดต้นทุน ซึ่งจะช่วยให้เกษตรกรมีรายได้เพิ่มมากขึ้น
“รัฐบาลมุ่งมั่นเสริมสร้างกลไกในการพัฒนาขีดความสามารถทางการแข่งขันของคนไทย และประเทศไทยให้เท่าทันการพัฒนาของโลก โดยศูนย์ AKIIC ถือเป็นจุดเริ่มต้นความร่วมมือที่ดีระหว่างไทยกับเกาหลีใต้ ซึ่งเป็นหนึ่งในประเทศที่มีความโดดเด่นด้านวิทยาศาสตร์ เทคโนโลยี และนวัตกรรม อีกทั้งยังเป็นโอกาสให้ต่อยอดความร่วมมือในระดับภูมิภาคอย่างอาเซียนเพื่อพัฒนานวัตกรรมรูปแบบต่าง ๆ เพื่อเพิ่มขีดความสามารถและศักยภาพทางอุตสาหกรรมให้เกิดผลประโยชน์และมูลค่าเพิ่มเติมเชิงพาณิชย์ในระดับนานาชาติ เช่น อุตสาหกรรม 4.0 ยานยนต์สมัยใหม่ เกษตรอัจฉริยะ แบตเตอรี่ประสิทธิภาพสูง เครื่องมือแพทย์ รวมไปถึงอุตสาหกรรมบันเทิงอีกด้วย” นายธนกรฯ กล่าว
วันเสาร์ที่ 28 สิงหาคม 2564
บขส. พร้อมเปิดให้บริการเดินรถเส้นทางภาคเหนือ - อิสาน - ใต้ รวม  26 เส้นทาง เริ่ม 1 กันยายน นี้
ย้ำคุมเข้มความปลอดภัยตามมาตรการป้องกัน COVID-19 อย่างเคร่งครัด
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่คณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา (2019) หรือ ศบค. มีมติเห็นชอบมาตรการผ่อนคลายเพื่อป้องกันและควบคุมการแพร่ระบาดของโรคติดเชื้อไวรัส COVID-19 ตามระดับพื้นที่สถานการณ์ย่อยในพื้นที่ทั่วราชอาณาจักร โดยยังคงพื้นที่ควบคุมสูงสุดและเข้มงวด จำนวน 29 จังหวัด ไว้เช่นเดิม และให้คงมาตรการทางสังคม เช่น การห้ามออกนอกเคหะสถานในเวลา 21.00 - 04.00 น. รวมถึงการเดินทางข้ามจังหวัดจากพื้นที่ควบคุมสูงสุดและเข้มงวด ให้ระบบขนส่งสาธารณะ จำกัดจำนวนผู้โดยสารไม่เกิน 75% นั้น
กรรมการผู้จัดการใหญ่ บริษัท ขนส่ง จำกัด ได้สั่งการไปยังทุกฝ่ายที่เกี่ยวข้องทั้ง ฝ่ายธุรกิจเดินรถและฝ่ายบริหารการเดินรถ ให้เตรียมความพร้อมของรถโดยสาร พนักงาน และสถานีขนส่งให้สอดคล้องกับนโยบายของกระทรวงคมนาคม และกรมการขนส่งทางบก (ขบ.) เพื่อให้พร้อมเปิดให้บริการประชาชนในวันที่ 1 กันยายน 2564
สำหรับเส้นทางที่จะเปิดให้บริการ ประกอบด้วย เส้นทางภาคเหนือ จำนวน 8 เส้นทาง คือ กรุงเทพฯ - คลองลาน กรุงเทพฯ - หล่มเก่า กรุงเทพฯ - เชียงใหม่ (ข) กรุงเทพฯ - ทุ่งช้าง กรุงเทพฯ - อุตรดิตถ์ กรุงเทพฯ - แม่สอด กรุงเทพฯ - แม่สาย และกรุงเทพฯ - ป่าแดด - เชียงของ
เส้นทางภาคตะวันออกเฉียงเหนือและภาคตะวันออก จำนวน 10 เส้นทาง คือ กรุงเทพฯ - หนองบัวลำภู กรุงเทพฯ - นครพนม กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - บุรีรัมย์ กรุงเทพฯ - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - จันทบุรี - ตราด และกรุงเทพฯ - สระบุรี
เส้นทางภาคใต้ จำนวน 8 เส้นทาง คือ เส้นทางกรุงเทพฯ (หมอชิต 2) - ตะกั่วป่า - โคกกลอย กรุงเทพฯ (หมอชิต 2) - ภูเก็ต กรุงเทพฯ (หมอชิต 2) - กระบี่ กรุงเทพฯ (หมอชิต 2) - ตรัง - สตูล กรุงเทพฯ (หมอชิต 2) - เกาะสมุย กรุงเทพฯ (หมอชิต 2) - หาดใหญ่ กรุงเทพฯ - สงขลา และ กรุงเทพฯ -สุไหงโกลก
ทั้งนี้ในการใช้บริการรถโดยสารสาธารณะ ขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A ได้แก่ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้
แอปพลิเคชันได้ ให้กรอกข้อมูลตามแบบฟอร์มที่ ขบ. กำหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาด ในวงกว้าง
นอกจากนี้ผู้ใช้บริการสามารถจองตั๋วล่วงหน้าเดินทางกับ บขส. ได้ ผ่าน website บขส. https://tcl99web.transport.co.th/Home ร้าน 7-Eleven เคาน์เตอร์เซอวิสทุกสาขา หรือตัวแทนจำหน่ายตั๋วของ บขส. และสามารถชำระค่าโดยสาร บขส. โดยใช้สิทธิ์โครงการคนละครี่งผ่านแอปพลิเคชัน “เป๋าตังค์” โดยสิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก คืน หรือเปลี่ยนแปลงตั๋วได้ทุกกรณี สอบถามข้อมูลการเดินทางเพิ่มเติมได้ที่ ช่องจำหน่ายตั๋วรถโดยสารของ บขส. ทั่วประเทศ และCall Center1490 เรียก บขส. ตลอด 24 ชั่วโมง
วันจันทร์ที่ 4 กรกฎาคม 2565
รัฐมนตรีว่าการกระทรวงยุติธรรม จี้กระทรวงยุติธรรม เร่งเครื่องไกล่เกลี่ยหนี้ หลังยังไม่ถึงเป้า 1 แสนคน ลั่นไม่ท้อ เดินหน้าต่อช่วยประชาชนที่เดือดร้อน เตรียมจัดเวทีสุดท้ายที่กรุงเทพฯ
รัฐมนตรีว่าการกระทรวงยุติธรรม จี้กระทรวงยุติธรรม เร่งเครื่องไกล่เกลี่ยหนี้ หลังยังไม่ถึงเป้า 1 แสนคน ลั่นไม่ท้อ เดินหน้าต่อช่วยประชาชนที่เดือดร้อน เตรียมจัดเวทีสุดท้ายที่กรุงเทพฯ เพื่อเก็บคนที่ตกหล่น โชว์ผลไกล่เกลี่ย 39 ครั้ง สำเร็จไป 28,314 คน สั่ง
วันที่ 4 กรกฎาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ในการประชุมคณะรัฐมนตรี สัปดาห์ที่ผ่านมา ได้มีเสียงสะท้อนเกี่ยวกับการจัดงานมหกรรมการไกล่เกลี่ยหนี้สินครัวเรือน ซึ่งกระทรวงยุติธรรม ได้รับคำชื่นชม ที่ได้ช่วยเหลือประชาชน ที่ได้รับความเดือดร้อนจากการเป็นหนี้ โดยตน ดีใจแทนทุกภาคส่วนที่ช่วยกันขับเคลื่อน จนผลงานเป็นรูปธรรม ดังนั้น ตนขอให้ทุกคนช่วยกันทำอย่างเต็มที่กับจังหวัดที่ยังไม่ได้จัดงาน
นายสมศักดิ์ กล่าวอีกว่า ส่วนการจัดงานปิดท้าย ตนคาดว่า จะจัดที่กรุงเทพฯอีกครั้ง ช่วงกลางเดือนกันยายนนี้ โดยอาจจะจัด 3-5 วัน ขึ้นอยู่กับจำนวนผู้มาไกล่เกลี่ยหนี้สิน ดังนั้น จากนี้ ขอให้ทุกหน่วยงานที่เกี่ยวข้อง เร่งรวบรวมข้อมูลว่า ประชาชนที่ยังไม่ได้เข้ารับการไกล่เกลี่ยในต่างจังหวัด มีจำนวนเท่าไหร่ เพื่อที่จะได้วางแผนในการจัดงานที่กรุงเทพฯ
“ต้องเร่งประชาสัมพันธ์ ให้ประชาชนที่ตกหล่น เข้าร่วมงานที่ กทม. โดยอาจจะเปิดให้มีการลงทะเบียนก่อน เพื่อจัดวันเวลาได้เหมาะสม ซึ่งตอนนี้ ผลการจัดงาน ยังไม่ถึงเป้า ที่ตั้งไว้ 1 แสนคน เพราะตอนนี้เราได้ช่วยไกล่เกลี่ยไป 3 หมื่นคน แต่ยืนยันว่า ผมไม่ท้อ จะเดินหน้าทำงานในเรื่องนี้อย่างเต็มที่ เพราะเป็นประโยชน์ต่อประชาชนที่เดือดร้อน ดังนั้น จากนี้ ต้องเร่งจัดรวมที่ กทม. ให้ประชาชนรับทราบว่า การมาร่วมงาน เราสามารถช่วยเจรจาลดหนี้ให้ได้ ดูได้จากผลการไกล่เกลี่ยหนี้ไปแล้ว 39 ครั้ง มีผู้เข้าร่วมงาน 48,500 คน ลูกหนี้ขอไกล่เกลี่ย 30,708 คน ไกล่เกลี่ยสำเร็จ 28,314 คน ทุนทรัพย์รวม 6,602 ล้านบาท และลดค่าใช้จ่ายของประชาชนถึง 2,382 ล้านบาท” รมว.ยุติธรรม กล่าว
/////////
วันพฤหัสบดีที่ 21 กรกฎาคม 2565
นายกฯ สั่งการหน่วยงานพร้อมรับสถานการณ์ ลดผลกระทบและความเดือดร้อน ปชช. จากฝนตกหนัก 21 - 25 ก.ค. นี้
.....
จากคาดการณ์ของกรมอุตุนิยมวิทยาและสถาบันสารสนเทศทรัพยากรน้ำ (องค์การมหาชน) ในช่วงวันที่ 21 - 25 ก.ค. 65 พบว่าจะมีปริมาณฝนตกสะสมต่อเนื่อง อาจส่งผลให้เกิดน้ำหลากและน้ำท่วมฉับพลันได้ นายกรัฐมนตรีจึงกำชับส่วนราชการที่เกี่ยวข้องเฝ้าระวังพื้นที่เสี่ยงโดยเฉพาะบริเวณแม่น้ำสายหลัก อ่างเก็บน้ำที่มีปริมาตรน้ำสูงกว่าเกณฑ์ รวมถึงพื้นที่ท้ายอ่างเก็บน้ำใน จ.เชียงใหม่ น่าน เพชรบูรณ์ เลย บึงกาฬ ขอนแก่น นครราชสีมา บุรีรัมย์ สระแก้ว และตราด
.
พร้อมตรวจสอบความมั่นคงแข็งแรงและประสิทธิภาพอ่างเก็บน้ำ อาคารบังคับน้ำ แนวคันบริเวณริมแม่น้ำ/ กำจัดสิ่งกีดขวางทางน้ำอย่างสม่ำเสมอ/ เร่งระบายน้ำในพื้นที่ที่มีน้ำท่วมขังอยู่เดิม เพื่อเตรียมรับน้ำหลากและป้องกันน้ำท่วมที่อาจเกิดขึ้นอีก ควบคู่กับการเตรียมพร้อมช่วยเหลือประชาชนอย่างทันท่วงที
#ไทยคู่ฟ้า#ร่วมต้านโควิด19
-------------------
วันพุธที่ 21 กรกฎาคม 2564
กระทรวงเกษตรฯ จัดประชุมคณะทำงานแก้ไขปัญหาของสมาชิกสหกรณ์เคหสถานภายใต้โครงการบ้านมั่นคง
กระทรวงเกษตรฯ จัดประชุมคณะทำงานแก้ไขปัญหาของสมาชิกสหกรณ์เคหสถานภายใต้โครงการบ้านมั่นคง
นายอำพันธุ์ เวฬุตันติ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะทำงานแก้ไขปัญหาของสมาชิกสหกรณ์เคหสถานภายใต้โครงการบ้านมั่นคง ครั้งที่ 1/2564 ผ่านโปรแกรม Zoom Meeting ณ ห้องประชุมกระทรวงเกษตรและสหกรณ์ ว่า จากปัญหาการดำเนินงานของสหกรณ์ภายใต้โครงการเคหสถานบ้านมั่นคง ในเรื่องบุคลากร ขาดองค์ความรู้ที่ถูกต้องในการจัดทำบัญชี ระบบการจัดทำบัญชีตามมาตรฐานสหกรณ์ ที่ประชุมจึงมีมติเห็นชอบให้มีแนวทางแก้ไขปัญหาการจัดทำบัญชีของสหกรณ์ภายใต้โครงการเคหสถานบ้านมั่นคง ผ่านโครงการสร้างความเข้มแข็งในการจัดทำบัญชีและงบการเงินของสหกรณ์เคหสถานบ้านมั่นคง และโครงการพัฒนาศักยภาพสหกรณ์นอกภาคการเกษตรสู่ความเข้มแข็ง เพื่อแก้ปัญหาการจัดทำบัญชีเพื่อปิดบัญชีของสหกรณ์ และมอบหมายกรมส่งเสริมสหกรณ์ กรมตรวจบัญชีสหกรณ์ และสถาบันองค์กรพัฒนาชุมชน (องค์การมหาชน) จัดทำแผนฝึกอบรมให้ความรู้ร่วมกันอย่างชัดเจน
นอกจากนี้ ที่ประชุมได้เห็นชอบแนวทางการบริหารงานโครงการบ้านมั่นคงในรูปแบบที่เหมาะสม ซึ่งรูปแบบการจัดตั้งสหกรณ์เป็นรูปแบบที่มีความเหมาะสมมากที่สุด ตามการศึกษาความเป็นไปได้ของโครงการบ้านมั่นคงของกรมส่งเสริมสหกรณ์ ทั้งนี้ ได้เน้นย้ำให้สหกรณ์เคหสถานภายใต้โครงการบ้านมั่นคงมุ่งพัฒนาตนเองให้เกิดความเข้มแข็ง สร้างบุคลากรให้มีความพร้อมในการการบริหารจัดการตนเองได้อย่างมีประสิทธิภาพและยั่งยืนต่อไป
วันจันทร์ที่ 5 กรกฎาคม 2564
กรมทางหลวงชนบทลาดยางถนนสายไทยสะเทือน จังหวัดศรีสะเกษ
กรมทางหลวงชนบทลาดยางถนนสายไทยสะเทือน จังหวัดศรีสะเกษ ส่งเสริมการขนส่งและสนับสนุนยุทธ์ศาสตร์การท่องเที่ยวของจังหวัด
กรมทางหลวงชนบท (ทช.) กระทรวงคมนาคม โดยแขวงทางหลวงชนบทศรีสะเกษ ดำเนินโครงการก่อสร้างถนนแอสฟัลท์ติกคอนกรีต และ Recycling ถนนสายไทยสะเทือน ตำบลพิมาย อำเภอปรางค์กู่ และตำบลปราสาท อำเภอขุขันธ์ จังหวัดศรีสะเกษ ตามแผนงานพัฒนาเส้นทางคมนาคมอารยธรรมอีสานใต้ให้เป็นไปตามมาตรฐานและคุณภาพของ ทช. รวมระยะทางดำเนินการ 7.2 กิโลเมตร ซึ่งคาดว่าจะดำเนินการแล้วเสร็จในเดือนสิงหาคม 2564
ทั้งนี้ ถนนสายดังกล่าวเป็นถนนท้องถิ่นที่อยู่ระหว่างการพัฒนาให้เป็นโครงข่ายทางหลวงชนบทในอนาคต เมื่อดำเนินการก่อสร้าง และ Recycling แล้วเสร็จ จะช่วยสนับสนุนยุทธ์ศาสตร์การท่องเที่ยวเชิงอารยธรรมของจังหวัด และทำให้ประชาชนสามารถขนส่งผลผลิตทางการเกษตร เชื่อมจากอำเภอปรางค์กู่ ถึงอำเภอขุขันธ์ จังหวัดศรีสะเกษ ไปยังจังหวัดสุรินทร์และกรุงเทพมหานคร ได้อย่างสะดวกรวดเร็วและปลอดภัย
วันอังคารที่ 15 มีนาคม 2565
สธ. ชี้แจงข้อวิจารณ์ปัญหาระบบการรักษาผู้ป่วยโควิด-19 ตามนโยบาย “เจอ แจก จบ”
สธ.ประเมินผล OPD COVID เจอ แจก จบ ได้ผลดี-ดีมาก ประชาชนได้รับการดูแลดีขึ้น
จากกรณีนายเอกภพ เหลืองประเสริฐ ผู้ก่อตั้งกลุ่มอาสาสายไหมต้องรอด เผยข้อมูลการช่วยเหลือผู้ป่วยโควิด-19 ครอบครัวหนึ่งที่ จ.ปทุมธานี ติดเชื้อโควิด 12 คน ซึ่งได้ติดต่อลงทะเบียน 1330 เข้าระบบ HI แต่ผ่านไป 5 วัน ยังไม่มี จนท.ติดต่อกลับ ต่อมาพบเด็ก 5 ขวบ มีไข้สูง เป็นโรคลมชัก มีอาการแน่นหน้าอก จึงแจ้ง 1669 แต่ จนท.แจ้งว่ารถไม่ว่าง หากจะไป รพ.ต้องรอให้เด็กชักก่อน จึงเรียกร้องให้ภาครัฐแก้ไข ดังนี้
1. ระบบการลงทะเบียน 1330 หรือนโยบาย เจอ แจก จบ มีปัญหาการส่งยาล่าช้ามาก
2. ผู้ติดเชื้อโควิดเกือบ 98% ที่ติดต่อมายังทีมงานฯ เป็นผู้ป่วยสีเขียว ที่เข้าระบบ HI ได้ แต่ติดปัญหาที่ระบบการลงทะเบียน
3. ประชาชนตรวจ ATK ที่บ้าน พบติดเชื้อไม่ทราบจะเดินทางไปรับยาที่ รพ.หรือ คลินิกอย่างไร เพราะหลายครอบครัวไม่มีรถส่วนตัว
ข้อสังเกต นโยบายเจอ แจก จบ ยังมีปัญหาในทางปฏิบัติ ทำให้ประชาชนเข้าไม่ถึงการรักษาพยาบาลเท่าที่ควร จึงขอให้ชี้แจง ปรับปรุงและแก้ไขปัญหา เพื่อสร้างความมั่นใจแก่ประชาชน
วันที่ 14 มีนาคม 2565 นายแพทย์รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข ชี้แจงข้อวิจารณ์ปัญหาระบบการรักษาผู้ป่วยโควิด-19 ตามนโยบาย “เจอ แจก จบ” ดังนี้
1.นโยบาย เจอ แจก จบ เป็นแนวทางที่กระทรวงสาธารณสุขให้มีเพิ่มขึ้น นอกเหนือจากระบบ HI/CI เพื่อเป็นทางเลือกสำหรับคนติดเชื้อที่ไม่มีอาการ หรือมีอาการเล็กน้อย สามารถไปรับบริการที่คลินิกโรคทางเดินหายใจ ในสถานบริการที่มีสิทธิการรักษาอยู่ได้ ไม่ต้องมีการลงทะเบียนผ่านสายด่วนต่างๆ โดยจะได้รับการซักประวัติ ตรวจร่างกาย ประเมินอาการและแจกยาตามระดับอาการ พร้อมทั้งให้ความรู้การปฏิบัติตนในการกลับไปกักตัวที่บ้าน และจะมีเจ้าหน้าที่ติดตามอาการในช่วง 48 ชั่วโมงแรก เพื่อประเมินว่ามีอาการรุนแรงขึ้นจำเป็นต้องเข้าระบบการรักษาในโรงพยาบาลหรือไม่ ซึ่งจากการดำเนินงานตั้งแต่วันที่ 1 มีนาคม ที่ผ่านมา พบว่าได้ผลดี ช่วยให้ประชาชนได้รับความสะดวก ได้เข้าถึงบริการครอบคลุมมากขึ้น
2.ผู้ติดเชื้อที่ไม่สะดวกเดินทางมาโรงพยาบาลเพื่อรักษาแบบ เจอ แจก จบ นอกจากติดต่อเข้าระบบ HI/CI ผ่านสายด่วน สปสช. 1330 กด 14 แล้ว ยังติดต่อผ่านไลน์ สปสช. @nhso หรือสายด่วนโควิดของ 50 เขต กทม. ได้ด้วย ซึ่งการรักษาแบบผู้ป่วยนอกที่เพิ่มขึ้นมา ช่วยลดปัญหาการรอสายหรือไม่ได้รับการติดต่อกลับของสายด่วน 1330 ทำให้ประชาชนเข้าสู่ระบบบริการได้รวดเร็วและครอบคลุมมากขึ้นด้วย
3.กรณีมีอาการที่เข้าเกณฑ์ผู้ป่วยสีเหลือง สีแดง เช่น หอบเหนื่อย หายใจลำบาก สามารถใช้สิทธิ UCEP Plus เข้ารับการรักษาในโรงพยาบาลทั้งรัฐและเอกชนที่อยู่ใกล้ได้ทุกแห่ง โดยติดต่อสายด่วน 1669 ซึ่งระบบยังรองรับได้อย่างดี
วันพฤหัสบดีที่ 12 พฤษภาคม 2565
​PM arrives in Washington D.C. for 2nd ASEAN-U.S. Special Summit
​PM arrives in Washington D.C. for 2nd ASEAN-U.S. Special Summit
May 12, 2022, at 05.55 hrs (Thailand time, or 18.55 hrs of May 11, 2022 in Washington D.C.), Prime Minister and Defense Minister Gen. Prayut Chan-o-cha arrived at Washington D.C. United States of America to attend the 2nd ASEAN-U.S. Special Summit during May 12-13, 2022.
Government Spokesperson Thanakorn Wangboonkongchana disclosed the Prime Minister’s schedule during the visit, that is, to attend dinner reception hosted by U.S. President Joe Biden at the White House, a meeting between ASEAN leaders and the U.S. President, and other meetings with U.S. high-level officials, House Speaker, and the private sector. Discussion at these meetings will be focused on post-pandemic recovery and the region’s sustainable growth, such as global health security, climate change, sustainable development, maritime cooperation, human capital development, education and people-to-people ties, as well as connectivity and economic engagement. ASEAN and the U.S. will also exchange views on regional and international issues of common interest and concern. The Special Summit will also reiterate shared commitment to uphold ASEAN Centrality and unity through the existing ASEAN-led mechanisms, as well as to foster mutual trust and confidence to maintain peace, stability and prosperity in the region.
Key agendas the Prime Minister will put forward include promotion of U.S.’s constructive role in the region for sustainable growth and recovery in the Next Normal, strong and sustainable economic rehabilitation, and sustainable development.
Dialogue relations between ASEAN and the U.S. started in 1977 and has been upgraded to strategic partnership in 2015. Both parties continue to forge cooperation that covers ASEAN’s three pillars, namely, political and security cooperation, economic cooperation, and socio-cultural cooperation, to advance regional development and growth
วันพุธที่ 8 ธันวาคม 2564
โฆษกรัฐบาลเผย “นายกฯ”เตรียมลงพื้นที่มอบเงินมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 64/65 ณ ตลาดกลางสินค้าเกษตรสุพรรณบุรี
โฆษกรัฐบาลเผย “นายกฯ”เตรียมลงพื้นที่มอบเงินมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 2564/65 ณ ตลาดกลางสินค้าเกษตรสุพรรณบุรี พรุ่งนี้
วันที่ 8 ธ.ค.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการลงพื้นที่มอบเงินมาตรการช่วยเหลือเกษตรกรผู้ปลูกข้าวโครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 2564/65 ณ ตลาดกลางสินค้าเกษตรสุพรรณบุรี ตำบลวังน้ำซับ อำเภอศรีประจันต์ จังหวัดสุพรรณบุรี ในวันที่ 9 ธันวาคม 2564 นี้ โดยมีเกษตรกรผู้ปลูกข้าวจังหวัดสุพรรณบุรี ได้รับเงินโอนโครงการประกันรายได้เกษตรกรผู้ปลูกข้าว ปีการผลิต 2564/65 รอบที่ 1 จำนวน 38,717 ราย เป็นจำนวนเงิน 829,808,027.98 บาท และมีเกษตรกรได้รับเงินโอนโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 จำนวน 59,674 ราย เป็นจำนวนเงิน 883,126,641.75 บาท
ทั้งนี้ คณะรัฐมนตรีในคราวประชุมเมื่อวันที่ 25 ตุลาคม 2564 เห็นชอบโครงการช่วยเหลือโครงการประกันรายได้เกษตรกรผู้ปลูกข้าว ปี 2564/65 รอบที่ 1 และมาตรการคู่ขนาน และการประชุมคณะรัฐมนตรีเมื่อวันที่ 30 พฤศจิกายน 2564 เห็นชอบโครงการช่วยเหลือเกษตรกร ได้แก่ โครงการประกันรายได้เกษตรกรผู้ปลูกข้าว ปี 2564/65 รอบที่ 1 (เพิ่มเติม) และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 โดยคณะกรรมการนโยบายการเงินการคลังของรัฐ เห็นชอบขยายกรอบเพดานการใช้เงินตามมาตรา 28 ภายใต้พระราชบัญญัติ (พ.ร.บ.) วินัยการเงินการคลัง เป็น 35% ของงบประมาณรายจ่ายประจำปี ซึ่งจะทำให้การใช้จ่ายเงินตามมาตรา 28 ขยายเพิ่มอีก 155,000 ล้านบาท เพียงพอต่อการใช้จ่ายในโครงการประกันรายได้เกษตรกรผู้ปลูกข้าว ปีการผลิต 2564/65 รอบที่ 1 และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 ด้วย
นายธนกร กล่าวว่า นายกรัฐมนตรีห่วงใยและต้องการดูแลเกษตรกรให้มีความมั่นคงทางรายได้และมีความเป็นอยู่ที่ดีขึ้น โดยผ่านมาตรการรักษาเสถียรภาพราคาสินค้าเกษตรและรายได้ให้กับเกษตรกรในสินค้าเกษตรสําคัญ อาทิ ข้าว ข้าวโพดเลี้ยงสัตว์ มันสําปะหลัง ยางพารา และปาล์มน้ำมัน ตามที่ได้แถลงนโยบายต่อรัฐสภาเมื่อวันที่ 25 กรกฎาคม 2562 ในการพัฒนาภาคเกษตรกรรมไทยอย่างยั่งยืน